Dok-1 Maks

Dok-1 Maks — dori vositasi. Ishlab chiqaruvchisi Marion Biotech Pvt. Ltd.. Hindistonda ishlab chiqarilgan. Tarkibi paratsetamol, gvayfenezin, fenilefrin gidroxloridi.
 Farmakoterapevtik guruhi 
Analgetik antipiretik guruhga mansub boʻlib xalqaro farmokologik kodi ATX N02BE51.

 Farmakologik xususiyati 
 Farmakokinetikasi 
Paratsetamol — oshqozon-ichak traktida(MIT) soʻriladi, qabul qilinganidan 10-60 daqiqadan soʻng plazmada eng yuqori konsentratsiyaga koʻtariladi.

Gvayfenezin — oshqozon-ichak traktida tez soʻriladi (isteʼmol qilingandan 25-30 daqiqa oʻtgach). Jigarda metabolizmga uchraydi. Yarim yemirilish davri 1 soat. U peshob bilan nofaol metabolitlar shaklida chiqadi.

Fenilefrin gidroxlorid — ogʻiz orqali qabul qilinganidan keyin soʻtilish jarayoni sekin kechadi. Ichak devori va jigar orqali oʻtish paytida monoamin oksidaza (MAO) ishtirokida metabollanadi. Qabul qilingan dozaning bir qismi peshob bilan oʻzgarmagan holda chiqadi.
 Farmakodinamikasi 
Dori tarkibidagi paratsetamol oʻrganib qolishni chaqirmaydigan analgetik hisoblanadi. Bundan tashqari paratsetamol antipiretik va kuchsiz yalligʻlanishga qarshi dori vositasi hamdir. Taʼsir mexanizmi prostaglandin sintezini ingibirlash va markaziy asab tizimidagi siklooksigenaza fermentini (COX-1, COX-2) bloklash bilan bilan bogʻliq boʻlib, termoregulyatsiya markaziga va gipotalamusdagi ogʻriq retseptorlariga taʼsir qiladi.
gvayfenezin esa baʼlgʻam koʻchiruvchi vosita hisoblanadi. Balgʻamning sirt tarangligini va yopishqoqlik xususiyatlarini pasaytiradi, bu balgʻamning nafas olish yoʻllaridan evakuatsiya qilinishni osonlashtiradi.
Fenilefrin gidroxloridi vazokonstruktiv taʼsirga ega, yuqori nafas yoʻllarining shilliq pardalari va nazal sinuslarning shishishi hamda giperemiyasini kamaytiradi.

 Qoʻllashga koʻrsatmalar 
 OʻRVI,
 Yo'tal
 Nazal soha yallig'lanishlarida

 Qabul qilish usuli va dozalari 
Sirop:
 12 yoshdan kattalar 10 mldan kuniga 3-4 marta
 6-12 yoshdagilar 5 mldan kuniga 3-4 marta
 2-6 yoshdagilar 2.5 mldan kuniga 3-4 marta

 Nojoʻya taʼsirlari 
 Koʻp hollarda kuzatiladi 
 Bosh ogʻrigʻi
 Bosh aylanishi
 Terida toshmalar toshishi
 Koʻngil aynish
 Qayd qilish
 Epigastral sohada ogʻriq

 Kamdan-kam kuzatiladi 
 Oʻtkir pankreatit
 Midriaz
 Glaukoma
 Depressiya
 Trombotsitopeniya
 Leykopeniya
 Gipoglikemiya
 Dizuriya
 Kvinke shishi
 Doza koʻp qoʻllanilsa 
 Diareya
 Oshqozondan qon ketish
 Psixomotor buzulishlar
 Gipoglikemik koma
 Nefrotoksik holatlar.

 Qoʻllashga qarshi koʻrsatmalar 
 Dori komponentlariga yuqori sezgirlik
 Bir vaqtning o;zida tarkibida boshqa paratsetamol saqlovchilar isteʼmol qilish
 Gipotireoz
 Arterial gipertenziya
 Yurak ishemik kasalligi
 Reyno sindromi
 Epilepsiya
 Jigar va buyrak yetishmovchiligi
 Bronxial astma
 Gepatit
 Pankreatit
 Oshqozon va 12 barmoqli ichak yara kasalligi
 Qandli diabet
 Xomiladorlik va laktatsiya davri.
Dori tabletka va sirop shaklida ishlab chiqarilgan. Shifokor retseptisiz berilgan. 2022-yil 27-dekabr holatida dori vositasi Oʻzbekistondagi barcha dorixonalardagi sotuvdan qaytarib olingan.

 Dok-1 Maks voqeasi 

 Manbalar 

Turkum:Dorilar